ᱠᱚᱴᱟ, ᱨᱟᱡᱚᱥᱛᱷᱟᱱ

ᱠᱚᱴᱟ ᱫᱚ ᱠᱚᱧᱮ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱡᱚᱭᱯᱩᱨ ᱠᱷᱚᱱ ᱒᱔᱐ ᱠᱤᱞᱚᱢᱤᱴᱚᱨ (᱑᱔᱙ ᱢᱤᱞ) ᱮᱛᱚᱢ ᱨᱮ, ᱪᱚᱢᱵᱚᱞ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱑.᱒ ᱢᱤᱞᱤᱭᱚᱱ ᱠᱷᱚᱱ ᱥᱟᱸᱜᱮ ᱦᱚᱲ ᱮᱞ ᱥᱟᱶ, ᱱᱚᱣᱟ ᱫᱚ ᱡᱚᱭᱯᱩᱨ ᱟᱨ ᱡᱚᱫᱷᱯᱩᱨ ᱛᱟᱭᱚᱢ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱟᱨ ᱥᱤᱧᱚᱛ ᱨᱮᱱᱟᱜ ᱔᱖ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱨᱤ ᱜᱩᱴ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱴᱟ ᱦᱚᱱᱚᱛ ᱟᱨ ᱠᱚᱴᱟ ᱠᱷᱚᱸᱰ ᱞᱟᱹᱜᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱠᱚᱴᱟ ᱠᱚᱢᱯᱮᱴᱤᱥᱚᱱ ᱵᱤᱱᱤᱰ ᱥᱟᱯᱲᱟᱣ ᱞᱟᱹᱜᱤᱫ ᱛᱮ ᱫᱤᱥᱚᱢ ᱢᱤᱫ ᱢᱩᱬ ᱠᱚᱪᱤᱝ ᱛᱟᱞᱢᱟ ᱢᱮᱱᱟᱜᱼᱟ ᱟᱨ ᱚᱸᱰᱮ ᱟᱹᱰᱤ ᱜᱟᱱ ᱤᱱᱡᱤᱱᱤᱭᱟᱨᱤᱝ ᱟᱨ ᱢᱮᱰᱤᱠᱟᱞ ᱠᱚᱪᱤᱝ ᱥᱟᱸᱥᱛᱷᱟᱱ ᱢᱮᱱᱟᱜᱼᱟ ᱾ ᱱᱤᱛᱤᱥ ᱨᱟᱡᱽᱯᱩᱨᱚᱦᱤᱛ ᱟᱨ ᱦᱚᱨᱥ ᱚᱜᱽᱨᱟᱣᱟᱞ ᱤᱫᱤ ᱛᱮ ᱡᱤᱭᱚᱱ ᱨᱮ ᱢᱤᱫ ᱠᱚᱝᱠᱟ ᱤᱡ ᱞᱮᱠᱟ ᱯᱚᱛᱚᱵ ᱥᱚᱦᱚᱨ ᱨᱮ ᱟᱪᱮᱛᱟᱹᱱᱤ ᱭᱟᱜ ᱡᱤᱭᱚᱱ ᱨᱮ ᱢᱟᱨᱥᱟᱞ ᱮᱢᱟ ᱾

ᱚᱛᱱᱚᱜ
ᱠᱤᱥᱚᱨ ᱥᱟᱜᱚᱨ  ᱡᱷᱤᱞ|thumb|left
ᱠᱚᱴᱟ ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱪᱚᱢᱵᱚᱞ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱚᱭᱯᱩᱨ ᱟᱨ ᱡᱚᱫᱷᱯᱩᱨ ᱛᱟᱭᱚᱢ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱠᱟᱨᱴᱚᱜᱽᱨᱟᱯᱷᱤᱠ ᱫᱤᱥᱟᱹ  ᱠᱟᱱᱟ ᱾ ᱱᱚᱣᱟ ᱫᱚ ᱕᱒᱗ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱨᱮ ᱫᱟᱯᱟᱞ ᱟᱠᱟᱱᱟ ᱾Statistics by Govt. of Rajasthan  ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱗᱑ ᱢᱤᱴᱚᱨ (᱘᱘᱙ ᱯᱷᱤᱴ) ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱟᱨ ᱠᱚᱧᱮ ᱯᱟᱪᱮ ᱨᱮ ᱥᱚᱣᱟᱭ ᱢᱟᱫᱷᱚᱯᱩᱨ, ᱴᱚᱸᱠ ᱟᱨ ᱵᱩᱸᱫᱤ ᱦᱚᱱᱚᱛ ᱢᱮᱱᱟᱜᱼᱟ ᱾ ᱪᱚᱢᱵᱚᱞ ᱜᱟᱰᱟ ᱱᱚᱣᱟ ᱦᱚᱱᱚᱛ ᱫᱚ ᱠᱚᱴᱟ ᱦᱚᱱᱚᱛ ᱠᱷᱚᱱ ᱮ ᱵᱷᱤᱱᱟᱹ ᱭᱟ, ᱱᱚᱣᱟ ᱚᱛᱮᱛ ᱥᱤᱢᱟᱹ ᱛᱮᱭᱟᱨᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱴᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑,᱐᱐᱑,᱖᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱕᱒᱘,᱖᱐᱑ ᱟᱨ ᱛᱤᱨᱞᱟᱹ ᱔᱗᱓,᱐᱙᱓ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑,᱐᱐᱑,᱓᱖᱕ ᱞᱟᱹᱭ ᱠᱮᱫᱼᱟ ᱾ ᱠᱚᱴᱟ ᱨᱮᱱᱟᱜ ᱥᱚᱦᱨᱤ ᱜᱩᱴ ᱨᱮ ᱥᱚᱦᱚᱨ ᱜᱮ ᱥᱮᱞᱮᱫ ᱟᱠᱟᱱᱟ ᱾Kota City Census report  census 2011Kota District Demographics, Census 2011  census India 2011 ᱡᱟᱱᱟᱝ ᱡᱟᱹᱱᱤ ᱫᱚ ᱘᱙᱕ ᱛᱟᱦᱮᱸ ᱠᱟᱱᱟ ᱟᱨ ᱑᱒.᱑᱔% ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱘᱒.᱘᱐% ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱙.᱔᱙% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱗᱕.᱓᱓% ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱠᱚᱴᱟ ᱫᱚ ᱨᱟᱡᱚᱥᱛᱷᱟᱱ ᱵᱷᱤᱛᱤᱨ ᱟᱨ ᱥᱟᱶᱛᱮ ᱯᱚᱱᱚᱛ ᱵᱟᱦᱨᱮ ᱨᱮ ᱢᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱟᱨ ᱨᱮᱞ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱥᱚᱲᱚᱠ ᱰᱟᱦᱟᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱞ ᱑᱒ (ᱡᱚᱭᱯᱩᱨᱼᱡᱟᱵᱟᱞᱯᱩᱨ) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱞ ᱗ ᱥᱟᱢᱟᱝᱼᱯᱟᱪᱮ ᱠᱚᱨᱤᱰᱚᱨ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱠᱚᱴᱟ ᱦᱚᱱᱚᱛ ᱨᱮ ᱥᱚᱲᱚᱠ ᱨᱮᱱᱟᱜ ᱡᱤᱞᱤᱧ ᱒,᱐᱕᱒ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱢᱟᱨᱪ ᱒᱐᱑᱑ ᱫᱷᱟᱹᱵᱤᱡ ᱾

ᱨᱮᱞ ᱰᱟᱦᱟᱨ
ᱠᱚᱴᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱨᱮᱞ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱠᱚᱴᱟ ᱡᱚᱸᱠᱥᱚᱱ ᱫᱚ ᱯᱟᱪᱮ ᱛᱟᱞᱢᱟ ᱨᱮᱞᱣᱮ ᱰᱤᱵᱤᱡᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱱᱟᱶᱟ ᱫᱤᱞᱞᱤᱼᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱢᱤᱫᱴᱟᱹᱝ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱠᱚᱴᱟ ᱵᱷᱤᱛᱤᱨ ᱟᱨ ᱚᱱᱟ ᱥᱩᱨᱥᱩᱯᱩᱨ ᱴᱚᱴᱷᱟ ᱨᱮ ᱯᱩᱱᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱮᱛᱚᱢ ᱠᱚᱴᱟ ᱥᱚᱦᱚᱨ ᱨᱮᱱᱟᱜ ᱢᱤᱫᱴᱟᱹᱝ ᱟᱨ ᱩᱯᱱᱟᱜᱟᱨ ᱥᱴᱮᱥᱚᱱ ᱰᱟᱠᱱᱤᱭᱟ ᱛᱟᱞᱟᱣ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱟᱣᱟᱫᱷ ᱮᱠᱥᱯᱨᱮᱥ, ᱰᱮᱦᱨᱟᱰᱩᱱ ᱮᱠᱥᱯᱨᱮᱥ ᱟᱨ ᱨᱟᱱᱛᱷᱚᱸᱵᱷᱚᱨ ᱮᱠᱥᱯᱨᱮᱥ ᱨᱮᱱᱟᱜ ᱛᱤᱸᱜᱩ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Official website of Kota District


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮᱱᱟᱜ ᱱᱚᱜᱚᱨ ᱱᱤᱜᱟᱢ ᱠᱚ